

ТОЧКИ ЗА ОТКРИТО ОБСЪЖДАНЕ[[1]](#footnote-1)

**Страница**

ОБСЪЖДАНИЯ НА ЗАКОНОДАТЕЛНИ АКТОВЕ

ТОЧКИ А (док. 9603/15 PTS A 46)

1. Проект за позиция на Съвета на първо четене с оглед на приемането на регламент на Европейския парламент и на Съвета за изменение на Регламент (ЕО) № 515/97 на Съвета относно взаимопомощта между административните органи на държавите членки и сътрудничеството между последните и Комисията по гарантиране на правилното прилагане на законодателството в областта на митническите и земеделските въпроси [първо четене] (ЗА) 3

2. Проект за регламент на Европейския парламент и на Съвета относно предпазните мерки, предвидени в Споразумението между Европейската икономическа общност и Конфедерация Швейцария (кодифициран текст) [първо четене] (ЗА) 3

ТОЧКИ Б (док. 9581/15 OJ CONS 32 ENV 386)

4. Предложение за директива на Европейския парламент и на Съвета за намаляване на националните емисии на някои атмосферни замърсители и за изменение на Директива 2003/35/ЕО [първо четене] 4

6. Други въпроси 5

а) Текущо законодателно предложение

* Предложение за решение на Европейския парламент и на Съвета относно създаването и функционирането на резерв за стабилност на пазара към Схемата на ЕС за търговия с емисии на парникови газове и за изменение на Директива 2003/87/ЕО [първо четене]

\*

\* \*

**ОБСЪЖДАНИЯ НА ЗАКОНОДАТЕЛНИ АКТОВЕ**

***(открито обсъждане съгласно член 16, параграф 8 от Договора за Европейския съюз)***

ТОЧКИ А

**1.** **Проект за позиция на Съвета на първо четене с оглед на приемането на регламент на Европейския парламент и на Съвета за изменение на Регламент (ЕО) № 515/97 на Съвета относно взаимопомощта между административните органи на държавите членки и сътрудничеството между последните и Комисията по гарантиране на правилното прилагане на законодателството в областта на митническите и земеделските въпроси [първо четене] (ЗА)**

* Приемане

а) на позицията на Съвета на първо четене

б) на изложението на мотивите на Съвета

9582/1/15 REV 1 CODEC 830 UD 138 AGRI 308 ENFOCUSTOM 50

8257/15 UD 93 AGRI 217 ENFOCUSTOM 33 CODEC 585

+ COR 1

+ ADD 1

+ REV 1 (lt)

+ REV 2 (el)

одобрено от Корепер (І част) на 10.6.2015 г.

Съветът одобри позицията си на първо четене, като делегацията на Испания се въздържа, а делегациите на Германия и Австрия гласуваха против, в съответствие с член 294, параграф 5 от Договора за функционирането на Европейския съюз. (правно основание: член 33 и член 325 от ДФЕС)

**2.** **Проект за регламент на Европейския парламент и на Съвета относно предпазните мерки, предвидени в Споразумението между Европейската икономическа общност и Конфедерация Швейцария (кодифициран текст) [първо четене] (ЗА)**

* Приемане на законодателния акт

9577/15CODEC 827 CODIF 71 ECO 68 INST 189MI 371

PE-CONS 23/15 CODIF 48 ECO 44 INST 112 MI 233 CODEC 521

одобрено от Корепер (ІІ част) на 12.6.2015 г.

Съветът одобри позицията на Европейския парламент на първо четене и предложеният акт беше приет съгласно член 294, параграф 4 от Договора за функционирането на Европейския съюз. (правно основание: член 207, параграф 2 от ДФЕС).

ТОЧКИ Б

**4.** **Предложение за директива на Европейския парламент и на Съвета за намаляване на националните емисии на някои атмосферни замърсители и за изменение на Директива 2003/35/ЕО [първо четене]**

*Междуинституционално досие: 2013/0443 (COD)*

* Ориентационен дебат

18167/13 ENV 1235 ENER 600 IND 388 TRANS 693 ENT 356 SAN 555

PARLNAT 325 CODEC 3086

+ ADD 1

+ ADD 6

9247/15 ENV 346 ENER 203 IND 87 TRANS 177 ENT 96 SAN 157

PARLNAT 55 CODEC 777

Съветът проведе ориентационен дебат относно предложението за директива за намаляване на националните емисии на някои атмосферни замърсители, която е част от Програмата за чист въздух за Европа. В предложението на Комисията се установяват цели за намаляване на емисиите с оглед намаляване на случаите на преждевременна смърт през 2030 г. с поне 50 %. Министрите принципно подкрепиха тази цел, но същевременно мнозинството от тях призова за по-реалистични и постижими ангажименти.

По-конкретно, докато няколко държави членки изтъкнаха някои технически аспекти и необходимостта от продължаване на оценяването на последиците от предложението и на разликите в данните по отношение на специфични сектори в анализа на Комисията, други държави членки ясно посочиха трудностите за постигане на намаление на емисиите от специфични замърсители и/или в специфични сектори. За много държави членки целите за намаляване на емисиите не са достатъчно реалистични, особено по отношение на праха и амоняка, и/или стойностите им са твърде близо до „максималните технически постижими намаления“ съгласно анализа на разходите и ползите.

Сред възможните решения министрите посочиха въвеждането на механизъм за гъвкавост за изменяне на целите при възникването на непредвидени тенденции в дългосрочен план, свързани с икономическото положение (включително селскостопанския сектор) или с развитието в областта на енергийния микс (жилищно отопление/градски зони). Някои министри смятат, че за момента целите за 2030 г. следва да имат само показателна стойност, като през 2020 г. следва евентуално да бъдат преразгледани. Други министри обаче подчертаха необходимостта обвързващите цели да бъдат запазени и предупредиха, че твърде много гъвкавост би могла да представлява риск за постигането на целите на директивата.

Мнозинството държави членки приветства предложението метанът да отпадне от обхвата на директивата, както е посочено в настоящия компромисен текст на председателството. Това е в отговор на опасенията за възможно припокриване с ангажиментите, свързани с целите за намаляване на емисиите на парникови газове.

Комисията заяви, че метанът следва да бъде запазен в обхвата на предложението. Тя потвърди също така, че ще помогне за намирането на някои решения на посочените по време на дебата проблеми, доколкото измененията биха се прилагали хоризонтално и без да се намалява нивото на амбиция на предложението. Председателството подкрепи Комисията по тази последна точка, като същевременно припомни, че целите следва също да бъдат реалистични и постижими. Писмените коментари по този дебат могат да се проследят в док. 9930/15.

**6.** **Други въпроси**

**г)** **Текущо законодателно предложение:**

*(открито обсъждане съгласно член 16, параграф 8 от Договора за Европейския съюз)*

* **Предложение за решение на Европейския парламент и на Съвета относно създаването и функционирането на резерв за стабилност на пазара към Схемата на ЕС за търговия с емисии на парникови газове и за изменение на Директива 2003/87/ЕО**

**[първо четене]**

*Междуинституционално досие: 2014/0011 (COD)*

* Информация от председателството

Съветът взе под внимание предоставената от председателството информация относно временното споразумение, постигнато с Европейския парламент.

Делегацията на Полша, разочарована от постигнатото споразумение, обяви, че ще направи изявление по време на официалното приемане.

1. Обсъждания на законодателни актове на Съюза (член 16, параграф 8 от Договора за Европейския съюз), други обсъждания, открити за обществеността, и открити дебати (член 8 от Процедурния правилник на Съвета). [↑](#footnote-ref-1)